संक्षेप करने के लिए दस्तावेज़: महाराष्ट्र के मुंबई और पुणे में भारी बारिश के कारण दीवार गिरने की कई घटनाएं हुई हैं. बीते 25 घटों के दौरान तीन ऐसी ही अलग-अलग घटनाओं में मुंबई, कल्याण और पुणे में अब तक 24 लोगों की मौतें हो गई है.

पश्चिम मुंबई के मलाड में एक कंपाउंड की दीवार गिरने से बीती रात भारी तबाही हुई और इसमें 15 लोगों की मौत हो गई. शहर में आपदा प्रबंधन के अधिकारियों के मुताबिक अब तक क़रीब 75 लोग घायल बताए गए हैं. राहत बचाव अभियान अब भी जारी है. घायलों को शताब्दी अस्पताल में भर्ती कराया गया है. मुख्यमंत्री देवेंद्र फडणवीस ने मृतकों के परिजनों को 5 लाख मुआवजा देने की घोषणा की है.

एक अन्य घटना में मुंबई के पास कल्याण में दीवार गिरने के कारण तीन मौतें हुई हैं. एक अन्य दीवार गिरने की घटना में दो महिलाओं और एक बच्चे की मौत हो गई.

मुंबई में जारी लगातार मूसलाधार बारिश के कारण शहर पानी-पानी हो गया है. जल जमाव के कारण रेल सेवाएं बाधित हुई हैं, ट्रैफिक में घंटों लोग फँसे रहे और फ्लाइट सेवाओं में देरी हो रही है. म्यूनिसिपल कमिशनर प्रवीण परदेशी ने स्कूल और कॉलेज बंद रखने की घोषणा की है. भारतीय मौसम विभाग का कहना है कि अभी भारी बारिश थमने वाली नहीं है और शुक्रवार तक बारिश जारी रहेगी. 

बीते दो दिनों से मुंबई में लगातार बारिश हो रही है. इससे मुंबई शहर में रहने वालों का जनजीवन बुरी तरह प्रभावित हुआ है.

लेकिन ये पहला मौक़ा नहीं है जब मुंबई वासियों को बारिश के बाद जलभराव की समस्या से दो चार होना पड़ रहा हो.

हर साल बारिश शुरू होते ही सड़कों पर पानी जमा होने लगता है. इसके बाद शहरवासियों को ट्रैफिक जाम से लेकर तमाम समस्याओं से जूझना पड़ता है. 

ऐसे में सवाल उठता है कि वो कौन से कारण हैं जिसकी वजह से मुंबई को हर साल इस समस्या का सामना करना पड़ता है.

क्या भौगोलिक स्थिति है ज़िम्मेदार?

मुंबई को एक ऐसे शहर के रूप में जाना जाता है जो कि सात द्वीपों को जोड़कर बनाया गया है. 

इसमें एक ओर समुद्र है. वहीं, दूसरी ओर खाड़ी का क्षेत्र है. एक समय में इन द्वीपों पर 22 पहाड़ियां थीं.

ऐसे में जब पहाड़ी इलाक़ों पर पानी बरसता है तो वह बहकर निचले इलाक़ों और फिर खाड़ी क्षेत्र में जाता है. 

लेकिन पहाड़ी और खाड़ी क्षेत्र के बीच एक दलदली भूमि हुआ करती थी जो कि अब मुंबई के उपनगरों में तब्दील हो चुकी है. 

ऐसे में बारिश का पानी पहाड़ से बहकर इन उपनगरों में फंस जाता है और...\nसंक्षेप उसी भाषा में जिसमें दस्तावेज़ है:
महाराष्ट्र में भारी बारिश की वजह से दीवार गिरने की तीन अलग-अलग घटनाओं में 24 लोगों की मौत हो गई है.